stanford-oval/wikipedia huggingface dataset:
רכס טנטאקל

| --- | --- |
אין תמונה חופשית
 מידע כללי
 גובה:  1,378 מ' 
 מיקום:  אזור הברית האנטארקטית,
 רכס הרים:  הרי דרווין 
 קואורדינטות:  79°37′00″S 157°15′00″E﻿ / ﻿79.6167°S 157.25°E﻿ / -79.6167; 157.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס טנטאקל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס טנטאקל
 
רכס טנטאקל (באנגלית: Tentacle Ridge; מילולית: רכס המשוש) הוא רכס ארוך שאינו מכוסה קרח, המשתרע החל ממוצאו של קרחון מקקלירי, וכיוון דרום מזרח, לצידו הצפוני של קרחון דרווין באנטארקטיקה.
הרכס נמצא דרומית להר לונגהרסט.
גובהו של הרכס 1,378 מטרים מעל פני הים.
היסטוריה > מקור השם

שמו של הרכס ניתן לו על ידי משלחת החקר של קרחון דרווין (the Darwin Glacier Party), שהייתה חלק מהמשלחת הטראנס-אנטארקטית של חבר העמים הבריטי שחקרה את אנטארקטיקה בין השנים 1958–1956.
הרכס נקרא בשם זה, בשל מראה פסגותיו דמויי המשושים.
לקריאה נוספת

• M. A. Bradshaw and F. J. Harmsen, , U. S. Geological Survey and The National Academies; USGS OF-2007-1047, P 3
הערות שוליים

1 2 3  מידע גאוגרפי והיסטורי
↑  מידע גאוגרפי
| אתרים בהרי דרווין |
| --- | --- | --- |
| הרים | אליס • אש • פרידמן |  |
| רכסים ורמות | האסקל • טנטאקל • לינדסטרום • מידנייט • סמית' • קולוסיאום • קומיוניקיישן • קנט |  |
| גבעות | מטאוריט • ריצ'רדסון |  |
| מדרונות | אקסס |  |
| מצוקים | ג'אנקשן • דנקן • סלע טת'ר • קולוסאום |  |
| עמקים | אקסודוס • ארנת איילנד • גרנט • הייל • ולמן • מאצ'מור • מקקי • קוננט |  |
| מישורים | מישור ונטייג' |  |
| קרחונים | אוברטרן • אקסודוס • גרין • דרווין • הת'רטון • מקלירי |  |
| נונאטאקים | מייסון |  |
| מפלי קרח | סירקל • פרבל |  |
| קרקסים קרחוניים | קורל |  |
רנה פאפה

| --- | --- |

 לידה:  4 בספטמבר 1964 (בן 60) דרזדן, גרמניה המזרחית 
 מוקד פעילות:  גרמניה המזרחית, גרמניה 
 תקופת הפעילות:  מ-1988 
 מקום לימודים:  קרויצשולה, קונסרבטוריון קרל מריה פון ובר 
 סוגה:  אופרה 
 סוג קול:  בס 
 שפה מועדפת:  גרמנית 
 פרסים והוקרה:  פרס התרבות האירופי (2019)  פרס גראמי להקלטת אופרה (1998)  פרס גראמי להקלטת אופרה (2003) 
 renepape.com
 פרופיל ב-IMDb
 
רנה פאפה
רנה פאפה (בגרמנית: René Pape; נולד ב-4 בספטמבר 1964) הוא בס אופראי גרמני. פאפה זכה בשני פרסי גראמי, וכן בתואר "סולן השנה" של Musical America ב-2002, "אמן השנה" של מבקרי האופרה הגרמנית ב-2006, ופרס ECHO (המקבילה הגרמנית לגראמי) ב-2009.
דיסקוגרפיה

↑  A Tsar is Born: René Pape is about to Have His Moment in Boris Godunov, by Zachary Woolfe, The New York Observer, 5 October 2010
↑  "René Pape — People — Royal Opera House". www.roh.org.uk. נבדק ב-2020-04-29.
1 2  Martínez, Alejandro (בדצמבר 2019). "René Pape: "Volver a Bayreuth no entra en mis planes"". www.plateamagazine.com (בספרדית). נבדק ב-2020-04-29. {{cite web}}:  (עזרה)
↑  "René Pape wurde österreichischer Kammersänger" (בגרמנית). Vienna: Wiener Staatsoper. נבדק ב-23 בפברואר 2019. {{cite web}}:  (עזרה)
↑  "Don Carlo - Opera - Season 19/20 Programming". Opéra national de Paris (באנגלית). נבדק ב-2020-04-29.
↑  "GREAT PERFORMANCES AT THE MET: Boris Godunov (2022)". KPBS Public Media (באנגלית). 2022-02-25. נבדק ב-2022-03-19.
↑  Tube, Stage. "VIDEO: Get A First Look At René Pape In BORIS GODUNOV At The Met Opera". BroadwayWorld.com (באנגלית). נבדק ב-2022-03-19.
| --- | --- |
בקרת זהויות :  NLI: 987007424828605171  PLWABN: 9810629124605606  BIBSYS: 3072038  BNE: XX5041150  BnF: cb13967112b (data)  GND: 131387006  ISNI: 0000 0001 2277 2309  LCCN: n94010759  LNB: 000102115  MusicBrainz: 3e7f9054-dab7-45da-8da9-1f2e47a0abc1  NKC: pna2006337900  NLA: 35289175  NSK: 000482060  NTA: 245838252  RERO: 02-A003669302  SUDOC: 060821329  Trove: 899099  VIAF: 19873348   WorldCat (עם VIAF): 19873348 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רנה פאפה".
שובל קופר

| שובל קופר |
| --- | --- |
 נקבה של שובל קופר
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: שובל
מין:: שובל קופר
שם מדעי
 Syrmaticus soemmerringii ‏טמינק, 1830

שובל קופר (שם מדעי: Syrmaticus soemmerringii) הוא מין של פסיון מהסוג שובל החי רק ביפן. הוא קיבל את שמו המדעי על שם החוקר הגרמני סמואל תומאס פון זומרינג.
שובל הוא עוף ראוותן בעל נוצות זנב ארוכות. הוא מגיע לאורך כולל של 87.5-136 ס"מ בזכרים. הנקבות קטנות יותר ומגיעות לאורך 51–54 ס"מ כול הזנב. הפסיון בעל נוצות בצבע חום-נחושת הנראות כמו קשקשים. החזה, הבטן והראש אפורים-ורודים והעיניים חומות אך מכוסות בטבעת אדומה עזה. המקור לבן וכך גם הרגליים. הזנב בעל 3–4 נוצות בולטות בצבע זהוב עם פסים חומים שחורים מעליו.
מטרת נוצות הזכר המפוארות הוא להרשים את הנקבות. הוא עוף פוליגמי המחפש בעונת הרבייה נקבות רבות אך הוא איננו עוזר להם לטפל בקן, בביצים או באפרוחים. הוא מצוי בטבע על קרקעית היערות ההרריים של הונשו, שיקוקו וקיושו. מזונו של פסיון זה הוא מפרוקי-רגליים כמו חרקים, שורשים, זרעים ועלים. הוא נוטה לנוע על הקרקע ומעופף רק בעת סכנה.
תת-מינים

ישנם 5 תת-מינים של השובל, המתאפיינים בנוצות בעלות גוונים כהים יחסית על פי תפוצתם:
S. soemmeringii soemmeringii
S. s. ijimae
S. s. scintillans
S. s. intermedius
S. s. subrufus
הערות שוליים

↑  שובל קופר באתר הרשימה האדומה של IUCN
| --- | --- |
בקרת זהויות :  NDL: 01141620
רכס טיטון

| --- | --- |
מראה ההרים
מראה ההרים
 מידע כללי
 גובה:  4,198 מטר (הר גרנד טיטון)
 מדינה:  ארצות הברית 
 מיקום:  ויומינג שבארצות הברית
 רכס הרים:  הרי הרוקי
 אורך הרכס:  65 קילומטר
 קואורדינטות:  43°44′28″N 110°48′06″W﻿ / ﻿43.74111°N 110.80167°W﻿ / 43.74111; -110.80167
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רכס טיטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רכס טיטון(למפת ויומינג רגילה) שאיין קספר לאראמי ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה רכס טיטון(למפת ויומינג מוגדלת) שאיין קספר לאראמי ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה רכס טיטון 
 
רכס טיטון (באנגלית: Teton Range) הוא רכס הרים קטן יחסית הממוקם בצפון אמריקה, ומהווה שלוחה של הרי הרוקי. הרכס עובר בצד של מדינת ויומינג בגבולה עם איידהו, מעט דרומית לפארק הלאומי ילוסטון. הרי רכס טיטון, שפסגותיהם מכוסות בשלג במשך כל עונות השנה, משתרעים לאורך 65 קילומטרים ולרוחב 11 עד 15 קילומטרים. שתי הפסגות הגבוהות והעיקריות ברכס הן הר גרנד טיטון, שגובהו 4,199 מטרים, והר מוראן שלמרגלותיו אגם ג'קסון, וגובהו 3,842 מטרים. גובהן של עשר פסגות נוספות ברכס הוא יותר מ-3,660 מטרים מעל גובה פני הים. רוב שטחו של הרכס נמצא בתחומי הפארק הלאומי גרנד טיטון.
שמו של הרכס (במקור - "שלושת הטיטונים" Three Tetons Range), ניתן לו על ידי צידים צרפתים מקנדה, שתיארו את ההרים בסלנג צרפתי כחזה נשי.
תהליך בניית הרי טיטון, המכונה "אורוגנזת לאראמיד", החל בהתרוממות קרקע בצפון-מערב ארצות הברית לפני כ-70 מיליון שנים, תהליך שהביא לבסוף ליצירת הרי הרוקי. תהליך זה ביטל את נתיב המים המערבי של הקרטיקון ויצר מערכת העתקים שלאורכן התרוממו הרמות של צפון אמריקה. סחופת, תוצר בלאי של האזורים שהתרוממו, מילאה אזורים נמוכים, כמו עמק ג'קסון, בעוד שהעתקים הפוכים יצרו את החלק הראשון של רכס טיטון, בתקופת האאוקן. התפרצויות געשיות עזות בתקופת האאוקן באזור ילוסטון, יחד עם התפרצויות געשיות מאוחרות יותר באזור זה מהפליסטוקן, הביאו ליצירת שכבות עבות של סלעים געשיים בעמקים בסביבה.
רכס טיטון החל לגדול לאורך מערכת ההעתקים שכיוונה צפון דרום בתקופת המיוקן לפני 9 מיליון שנים. אז, החל בתקופת הפליוקן, כיסה אגם טיווינוט לסירוגין את עמק ג'קסון והשאיר משקעים עבים של קרקעית האגם. האגם כבר היה יבש כשסדרה של תקופות קרח בתקופת הפליסטוקן גרמו להופעת קרחונים גדולים ברכס טיטון וברכסים אחרים. בזמן תקופת הקרח הקרה ביותר התלכדו כל הקרחונים כחלק מ"מעטה הקרח הקנדי". הקרחונים סחפו אתם את כל הקרקע מעמק ג'קסון ומהעמקים הסמוכים. קרחונים בתקופות הקרח שבאו אחר־כך ושהיו קרות פחות, תיקנו את הנזק חלקית כשיצרו קרקע בצורת מורינות.
גלריית תמונות

אסם ג'ון מולטון בשורה המורמונית במרכז הפארק הלאומי גרנד טיטון. מאחור: הרכס.
מבט מרחוק על הרכס
הרכס כפי שהוא נראה בקיץ
הרכס מושלג בעת החורף
ראו גם

הפארק הלאומי גרנד טיטון
אגם ג'קסון
הר מוראן
שובל מיקדו

| שובל מיקדו |
| --- | --- |
 זכר  נקבה
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: שובל
מין:: שובל מיקדו
שם מדעי
 Syrmaticus mikado ‏אוגולוי-גרנט, 1906

שובל מיקדו (שם מדעי:  Syrmaticus mikado) הוא מין של פסיון המצוי רק באי טאיוואן. הוא נחשב לסמל לא-רשמי של הפיליפינים ומצוי על שטרות דולר טאיוואנים. הוא נחשב לפגיע עקב פגיעה באזור חיותו והוא נפוץ לצד קרובו, פסיון סווינהו בעיקר בשמורת הטבע יושאן (Yushan National Park). בעבר פסיון זה היה ניצוד בכמויות כעוף-ציד אך מנהג זה בטל מהעולם.
מאפיינים

שובל זה מגיע לאורך 70 ס"מ כולל נוצות הזנב הארוכות של הזכרים. הנקבות קטנות בהרבה ומגיעות לאורך 47 ס"מ. צבע השובל כחול-כהה עם כנפיים וגב מסורטטים בשחור ועם פס לבן לאורך הכנפיים. הראש בעל עור אדום והמקור אפור. הזנב ארוך בעל 3 שבילים בצבע שחור-לבן מפוספס. הנקבות לעומת הזכרים קטנות יותר וצבעם חום בהיר ומסורטט.
השבלים חיים בטבע בשיחיות וביערות במבוק הרריים ולעיתים גם ביערות מחטניים ומגיעים לרום 2,000–3,200 מטרים. השבלים הזכרים חיים לבדם או בקבוצות קטנות אך בעונת הרבייה הם מתקבצים יחדיו למשוך נקבות. הם חיים על הקרקע מרבית הזמן ושם מחפשים זרעים, פירות וחרקים אך אם ייבהלו הם יעופפו למרחק קצר.
הערות שוליים

↑  שובל מיקדו באתר הרשימה האדומה של IUCN
רונה יפמן

| --- | --- |

 לידה:  1972 (בת 52 בערך) חיפה
 תחום יצירה:  ציור, צילום
 פרסים והוקרה:  פרס ז'ראר לוי (2004) 
 www.ronayefman.com
 
רונה יפמן (נולדה ב-1972) היא אמנית, ציירת, צלמת סטילס וווידאו ישראלית.
ביוגרפיה

רונה יפמן נולדה בחיפה בשנת 1972 למירה ורפאל, האם אחות, והאב קצין בצה"ל. לרונה הבכורה במשפחה שני אחים עומר וגיל. כשהייתה בת ארבע עברה עם הוריה ואחיה עומר, להתגורר ברמת יוחנן שם נולד אחיה הצעיר גיל. בשנת 1979 עברה המשפחה להתגורר בקריית טבעון.
עד כיתה י' הקדישה חלק גדול מזמנה לשחייה. "ההתבגרות שלי עברה בבריכה, באימונים אינטנסיביים לקראת תחרויות. טלוויזיה לא עניינה אותי כנערה, ותנועות הנוער עוד פחות. הייתי שקועה כל כולי בשחייה ובענפי ספורט אחרים".
בכיתה י' החלה ללמוד במגמת אמנות וגרפיקה בתיכון והציור הפך להיות מושא התעניינותה. "מרגע שהחלו הלימודים הרגשתי שנפתחה לי דלת לעולם מדהים. עברתי תהליך גמילה מהשחייה והשקעתי את עצמי יותר ויותר בציור ובצילום. הייתי מביימת חברים בסצנות שונות שתכננו ביחד ומצלמת הכול". תקופת השירות בצבא קטעה את העיסוק בציור וצילום. לאחר השירות בצבא, היא נסעה לדרום אמריקה, ואחר כך למקסיקו, ושהתה אצל חברה שהכירה עוד בישראל. " שם הכרתי לעומק יצירות של אמנים כמו דייגו ריברה, פרידה קאלו ורופינו טאמאיו. הצימאון לאמנות ולצילום שב אלי. התחנה הבאה הייתה ניו יורק, הצטרפתי לקבוצה של חברים בני גילי, היינו מעבירים שעות במסיבות רייב ובדפדוף אובססיבי במגזינים של אמנות וצילום".
בתחילת 1995 עזבה את ניו יורק, וחזרה לישראל כדי להכין תיק עבודות למבחנים בבצלאל. בשנת 1999 היא סיימה את לימודיה בצלאל ועברה ללמוד באוניברסיטת קולומביה בניו יורק, בשנת 2005 שם סיימה תואר מוסמך (MFA).
בשנים האחרונות היא מתגוררת ועובדת בתל אביב ובניו-יורק עם בן זוגה האמן ליאור שביל.
רונה יפמן הציגה בניו יורק ב-Lehmann Maupin Gallery, במרכז לאמנות Kunsthalle שבווינה, בעיר פראטו באיטליה ובגלריות בברלין ובלונדון. היא מיוצגת על ידי גלריה זומר ועבודותיה נמכרות לאוספים פרטיים בישראל ומחוצה לה, בנוסף היא מלמדת בבצלאל ובמכללת שנקר, מצלמת לעיתונים ועובדת כצלמת פרילנסר.
לימודים

2009-2007 M.F.A, אוניברסיטת קולומביה, בית הספר לאמנויות, ניו יורק.
2003 תוכנית פוסט, בצלאל אקדמיה לאמנות ועיצוב, תל אביב-יפו
2000-1999 שנת התמחות, בצלאל אקדמיה לאמנות ועיצוב, ירושלים
1999-1995 B.F.A המחלקה לצילום וידאו והדמיה ממוחשבת, בצלאל, אקדמיה לאמנות ועיצוב, ירושלים
פרסים

2008 פרס עידוד היצירה, משרד המדע התרבות והספורט
2003 פרס האמן הצעיר, משרד המדע התרבות והספורט
2002 מלגת אנסלם קיפר לאמן ישראלי צעיר מטעם קרן וולף
2001 פרס ג'ראר לוי לצלם צעיר, מוזיאון ישראל, ירושלים
2000 מלגת אנסלם קיפר לאמן ישראלי צעיר מטעם קרן וולף
1998 פרס הצטיינות, המחלקה לצילום, בצלאל האקדמיה לאומנות ועיצוב, ישראל
תערוכות יחיד

2006 "שני דגלים", גלריה זומר לאמנות עכשווית, תל אביב
2012 TUFF ENUFF, (מרץ-אפריל) גלריה זומר לאמנות עכשווית, תל אביב
“Time Kills” במרכז לפיסול (SculptureCenter), ניו יורק, אוקטובר 2011.
תערוכות קבוצתיות

2014 (נובמבר) טקסט כדימוי, מכון שפילמן לצילום, תל אביב
2013 (אוגוסט) צילום ווידאו עכשווי מישראל מוזיאון האמנות ע"ש נויברגר, קמפוס פרצס של אוניברסיטת ניו יורק סטייט, ניו יורק
2012 (מרץ) גלריה פתוחה על בניינים
2011 (אפריל) חשיפה ממושכת, המרכז לאמנות עכשווית, תל אביב
2010 (מרץ) סלון, מוזיאון תל אביב לאמנות - ביתן הלנה רובינשטיין, תל אביב
2009 (פברואר) 2009 זמן תל אביב, מוזיאון תל אביב לאמנות, תל אביב
2009 (נובמבר) תערוכת אמנות ישראלית צעירה שונות - חו"ל
2008 (נובמבר) קולומביה, גלריה זומר
2007 (אפריל) הזוכים 2007: פרסי משרד המדע, התרבות והספורט לאמנות ולעיצוב, מוזיאון חיפה לאמנות, חיפה
2005 (יוני) מה את שותקת? מוזיאון הרצליה לאמנות, בית יד-לבנים, הרצליה
2003 (יולי) אפליה מתקנת - מאוסף המוזיאון ושאילות, מוזיאון תל אביב לאמנות, תל אביב
2001 (דצמבר) פלואורסצנט2, חלל תצוגה פלואורסצנט, תל אביב
הערות שוליים

1 2 3 4 5 6 7  דוד רפ, דברים שעשיתי עם אח(ות)י, באתר הארץ, 14 בפברואר 2006
↑  פרס עידוד היצירה
1 2  לחוות כאב באופן מבוקר
↑  GIL YEFMAN
↑  עידוא דגן, תוכל לומר לי אם אתה גבר, אשה או טרנסג'נדר?, באתר nrg‏, 30 במאי 2002
↑  יעל עומר, מלחמת העולמות, באתר ynet, 21 בפברואר 2006
↑  רותם רוזנטל‏, רונה יפמן, באתר וואלה, 1 בפברואר 2006
↑  הילה שקולניק־ברנר, עכבר העיר אונליין, נערות עם קעקוע דרקון: התערוכה של רונה יפמן נשארת בשוליים, באתר הארץ, 29 באפריל 2012
↑  הילה שקולניק-ברנר, עכבר העיר אונליין, בילבי באבו דיס ופיגועים בתל אביב, באתר הארץ, 29 בנובמבר 2008
| --- | --- |
בקרת זהויות :  NLI: 987007511658605171  GND: 1166245330  ISNI: 0000 0000 4948 7228  LCCN: nr2004017593  PIC: 379928  ULAN: 500332336  VIAF: 54098975   WorldCat (עם VIAF): 54098975
שובל מלכותי

| שובל מלכותי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: שובל
מין:: שובל מלכותי
שם מדעי
 Syrmaticus reevesii ‏גריי, 1829
תחום תפוצה


שובל מלכותי (שם מדעי: Syrmaticus reevesii) הוא מין של פסיון גדול וזהוב ובעל זנב ארוך, האנדמי לסין. שמו של המין באנגלית ניתן לו על שמו של החוקר ג'ון ריווס (John Reeves).
מאפיינים

אורך הזכרים 210 סנטימטרים ומשקלם 1,529 גרם. נוצות הזכר זהובות, עם בטן אדומה וכנפיים לבנות מרושתות בשחור. הראש לבן עם פס שחור באזור עיניים, הגבות אדומות והמקור לבן. הזנב הארוך לבן-כסוף עם פסים שחורים. אורך הזנב יכול להגיע ל-2.4 מטרים. הנקבות קטנות ומסוות הרבה יותר: אורכם עד 75 סנטימטרים ומשקלם עד 949 גרם.
השובל המלכותי חי בעיקר ביערות הממוזגים של סין המרכזית והמזרחית, אף שהוא הופץ על ידי האדם למדינות נוספות. העוף בסכנת הכחדה בשל ציד, ודלדול אזורי החיות שלו.
הערות שוליים

↑  שובל מלכותי באתר הרשימה האדומה של IUCN
ריצ'רד קרוסמן

| --- | --- |

ריצרד קרוסמן שר לענייני רווחה בממשלת בריטניה בשנת 1968
 לידה:  15 בדצמבר 1907 בנבורי, הממלכה המאוחדת 
 פטירה:  5 באפריל 1974 (בגיל 66) בנבורי, הממלכה המאוחדת 
 מדינה:  הממלכה המאוחדת 
 השכלה:  ניו קולג'  וינצ'סטר קולג' 
 תפקיד:  Secretary of State for Social Services (1 בנובמבר 1968–19 ביוני 1970)  חבר הפרלמנט ה-40 של הממלכה המאוחדת (25 באוקטובר 1951–6 במאי 1955)  חבר הפרלמנט ה-41 של הממלכה המאוחדת (26 במאי 1955–18 בספטמבר 1959)  חבר הפרלמנט ה-39 של הממלכה המאוחדת (23 בפברואר 1950–5 באוקטובר 1951)  חבר פרלמנט מחליף במועצת אירופה (7 במאי 1953–13 במאי 1953)  חבר הפרלמנט ה-38 של הממלכה המאוחדת (5 ביולי 1945–3 בפברואר 1950)  שרת הבריאות (1 בנובמבר 1968–19 ביוני 1970)  חבר הפרלמנט ה־42 של הממלכה המאוחדת (8 באוקטובר 1959–25 בספטמבר 1964)  חבר הפרלמנט ה־44 של הממלכה המאוחדת (31 במרץ 1966–29 במאי 1970)  הלורד נשיא המועצה (11 באוגוסט 1966–18 באוקטובר 1968)  חבר הפרלמנט ה־43 של הממלכה המאוחדת (15 באוקטובר 1964–10 במרץ 1966)  מנהיג בית הנבחרים (11 באוגוסט 1966–18 באוקטובר 1968)  חבר הפרלמנט ה־45 של הממלכה המאוחדת (18 ביוני 1970–8 בפברואר 1974)  חבר המועצה המלכותית 
 מפלגה:  מפלגת הלייבור 
 בן או בת זוג:  Anne Patricia McDougall  Erika Susanna Landsberg  [Inezita] Hilda Davis 
 פרסים והוקרה:  קצין במסדר האימפריה הבריטית 
 
ריצ'רד קרוסמן (באנגלית: Richard Crossman;‏ 15 בדצמבר 1907 – 5 באפריל 1974) היה מדינאי בריטי, איש מפלגת הלייבור, שהיה בשנות השישים מנהיג הלייבור בפרלמנט. קרוסמן היה אחד מנציגי בריטניה בוועדת החקירה האנגלו-אמריקאית לענייני ארץ ישראל. כמו כן, קרוסמן כתב מספר ספרים בנושאים פוליטיים והיה ידיד הציונות ומדינת ישראל.
ביוגרפיה

ריצ'רד הווארד סטפורד קרוסמן נולד באנגליה בשנת 1907, כבנו של שופט. הוא למד באוניברסיטת אוקספורד והוסמך בשנת 1931. הוא היה חבר מועצת העיר אוקספורד. בימי מלחמת העולם השנייה שירת כאזרח במנהלת המבצעים המיוחדים, כמומחה לתעמולה ושידר שידורי תעמולה ברדיו לאירופה. לקראת תום המלחמה בשנת 1945 הגיע לדרגת עוזר לראש המחלקה לתעמולה פסיכולוגית. על שירותו הוענק לו אות ה"קצין במסדר האימפריה הבריטית" (Officer the Order of the British Empire – OBE), העיטור הבריטי הגבוה ביותר הניתן על שירות אזרחי.[דרוש מקור]
קרוסמן, שהיה איש האגף השמאלי של מפלגת הלייבור, נבחר לפרלמנט הבריטי כאיש הלייבור מטעם המחוז קובנטרי מזרח בשנת 1945 ושב ונבחר לו מאז בכל מערכת בחירות ושירת בו 29 שנים עד לפברואר 1974. קרוסמן היה חבר הנהלת הלייבור בין השנים 1952 ל-1967 ובשנים 1960 ו-1961 שימש כיושב ראש סיעת הלייבור.
כתוצאה מהשקפתו הפוליטית השמאלית לא זכה קרוסמן לתפקיד שר בממשלתו של קלמנט אטלי, שעמד בראש ממשלת בריטניה לאחר זכיית הלייבור בבחירות בתום המלחמה.
לפני הבחירות הכלליות בשנת 1964, שימש קרוסמן כדוברה העיקרי של מפלגת הלייבור בנושא החינוך, אך עם הקמת הממשלה מינה אותו הרולד וילסון לשר השיכון והממשל המקומי. ב-1966 מונה ללורד נשיא המועצה ול"מנהיג בית הנבחרים", הוא השר הממונה על הקשר בין הקבינט ובין בית הנבחרים. בשנים 1968 עד 1970 שימש קרוסמן כשר הבריאות והביטוח הסוציאלי. במהומה הפוליטית של ימיה האחרונים של ממשלת וילסון, בשנת 1970 נחשב קרוסמן כאחד המועמדים לרשת אותו כראש הממשלה.
קרוסמן היה עורך ביטאון השמאל "ניו סטיטסמן" (New Statsman) בשנים 1970 עד 1972 וכתב מספר ספרים בנושאים פוליטיים.
"האל שהכזיב"

ריצ'רד קרוסמן ערך את הספר "האל שהכזיב" וכתב לו הקדמה. הספר, שהופיע בשנת 1950, היה אנתולוגיה של סיפוריהם האישיים של שישה סופרים מן המערב שנסחפו בשנות השלושים אל הקומוניזם ולתמיכה בברית המועצות ובסטלין והתפכחו מאמונתם זאת. הספר נחשב לאחת מיצירות הקלאסיקה הפוליטית של המאה העשרים. הספר הופיע בתרגום עברי בישראל בשנת 1953 וזכה להד רב.
יחסו לעם היהודי ולמדינת ישראל

ריצ'רד קרוסמן היה אוהד הציונות ולימים אוהד מדינת ישראל. הייתה לו הערכה לכישוריו האינטלקטואליים של העם היהודי. מצוטטת מפיו האמרה: "יהודי הוא מי שקורא ספר עם עיפרון בידו, כי הוא יודע שהוא יכול לכתוב ספר טוב יותר".
בשנת 1945, כאשר הקימו בריטניה וארצות הברית את ועדת החקירה האנגלו-אמריקאית לענייני ארץ ישראל, שמנתה 6 נציגים בריטים ו-6 נציגים אמריקאים, היה ריצ'רד קרוסמן אחד הנציגים הבריטים.
לשר החוץ הבריטי, ארנסט בוין, האנטי-ציוני נכונה אכזבה מרה מהשתתפותו של קרוסמן בוועדה. חברי הוועדה הבריטים הצטרפו אל האמריקאים ועשו יד אחת נגד מדיניותו של בוין. הרוח החיה מאחורי התפתחות זאת היה דווקא ריצ'רד קרוסמן, שנחשב כ-"איש של בוין בוועדה". הוועדה החליטה להמליץ על ביטול הספר הלבן, ועל התרת עלייתם של מאה אלף עקורים יהודים לארץ ישראל. בוין קצף על חברי הוועדה הבריטים ובמיוחד על מה שראה כבגידה מצדו של קרוסמן. על רשמיו מעבודת הוועדה ומביקורה בארץ ישראל כתב את ספרו "שליחות ארצישראלית". לאחר הקמת מדינת ישראל היה קרוסמן אחד מידידיה בפרלמנט הבריטי ובממשל הבריטי.
כחבר בוועדת החקירה האנגלו-אמריקאית גם ביקר במחנות עקורים באירופה והשתכנע שרוב היושבים במחנות העקורים מעוניינים להתיישב בארץ ישראל.
בשנת 1957 היה בין מייסדי השודלה "ידידי ישראל במפלגת הלייבור", הפועלת לקדם את היחסים בין בריטניה וישראל, ולחזק את הקשרים בין מפלגת הלייבור הבריטית למפלגת העבודה הישראלית.
כהוקרה על תרומתו ופועלו למען מדינת ישראל כיבדה הפדרציה הציונית אנגלית את זכרו בחלקת יער בן 13,000 עצים שניטע סמוך למושב ישעי. לימים, חלק מפארק בריטניה.
יומני קרוסמן

לאחר פטירתו פורסמו בין השנים 1975–1977 שלושה כרכים של יומניו שנכתבו בעת ששימש כשר בקבינט הבריטי. ממשלת בריטניה ניסתה למנוע את הוצאת הכרך הראשון במאבק משפטי מר אך הפסידה. בין היתר חושפים היומנים את המאבקים הפנימיים בתוך ממשלת בריטניה לפני מלחמת ששת הימים.
ספריו שתורגמו לעברית

מינכן ארץ ישראלית ?. הוצאת תמר, 1947.
שליחות ארצישראלית. הוצאת הקיבוץ הארצי, 1947.
הערות שוליים

1 2  תום שגב, שיעור היסטוריה - לא שחור-לבן, באתר הארץ, 10 ביוני 2011
↑  דוד שאול, רוחו של בווין עדיין מהלכת במשרד החוץ הבריטי, היום (עיתון ישראלי), 15 באוקטובר 1968
קרוסמאן: ישראל : המדינה היהידה מחוץ למולדתי בה אני מרגיש בבית, הצופה, 1 באוקטובר 1968
↑  "יינטע יער לזכר ריצ'רד קרוסמן" דבר, 11.7.1975
↑  יוסף פינקלסטון, "ראש הממשלה וילסון דיבר בלשון אחת עם היהודים ובאחרת עם השרים" מעריב, 5.11.1976.
| --- | --- |
בקרת זהויות :  NLI: 987007260114805171  PLWABN: 9810621169005606  BNE: XX889944  BnF: cb12329953m (data)  CANTIC: a19248155  GND: 11890521X  ICCU: RAVV055643  ISNI: 0000 0001 0893 0374  LCCN: n79060719  NKC: jn20000601230  NLG: 153955  NLK: KAC200604677  NTA: 068572433  SELIBR: 182533  SNAC: w6r21g3v  SUDOC: 031307094  Trove: 1288800  VIAF: 44369348   WorldCat (עם VIAF): 44369348
רחל טבת-ויזל

| --- | --- |

 לידה:  16 באוגוסט 1963 (בת 61)
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 נשיאת בית הדין הצבאי של פיקוד הצפון וחיל הים  נשיאת בית הדין הצבאי של פיקוד המרכז וחיל האוויר  יועצת הרמטכ"ל לענייני מגדר
 פעולות ומבצעים
   מלחמת לבנון הראשונה    מלחמת לבנון השנייה    מבצע צוק איתן
 
טבת-ויזל נואמת באודיטוריום הכנסת, 2018
תא"ל (מיל') רחלי טבת ויזל, נציבת קבילות החיילים. צילום: אוהד רומנו, לשכת הפרסום הממשלתית
רחל טבת-ויזל (נולדה ב-16 באוגוסט 1963) היא נציבת קבילות החיילים, וקצינת צה"ל במילואים בדרגת תת-אלוף. בעלת תואר ראשון ושני במשפטים באוניברסיטת בר-אילן ובוגרת תוכנית למנהלים בכירים של "קרן ווקסנר". בתפקידה האחרון בשירות הקבע שימשה כיועצת הרמטכ"ל לענייני מגדר. לאחר סיום שירותה הצבאי, שימשה כמנכ"לית הרלב"ד, מכהנת החל מחודש פברואר 2021 כנציבת קבילות החיילים והיא האישה הראשונה בתפקיד זה.
ביוגרפיה

טבת-ויזל גדלה והתחנכה בבית דתי בקריית אונו, למדה באולפנת צפירה ולאחר מכן בתיכון הדתי בבני ברק. אביה, יצחק טבת, היה פעיל בעלייה היהודית מצפון אמריקה ושימש כשליח הסוכנות היהודית ובני עקיבא באנגליה ובארצות הברית.
טבת-ויזל החלה לשרת בצה"ל כמורה חיילת מטעם המחלקה לתרבות תורנית. כשהתגייסה נחשבה לחיילת בודדה משום שהמשפחה שהתה בניו יורק בשליחות מטעם הסוכנות היהודית. לאחר מספר חודשים הרגישה שאינה ממצה את עצמה ואת השירות. היא חזרה לבה"ד 12 וביקשה לשנות שיבוץ. נשלחה לקורס מ"כיות. ולאחר מכן החלה את שירותה במערך הח"ן (כיום מערך מגל) בו שירתה במגוון תפקידי פיקוד עד לתפקיד מפקדת קורס קציני פיקוד שלאחריו השתחררה מצה"ל.
לאחר שחרורה מצה"ל למדה משפטים באוניברסיטת בר-אילן ועברה התמחות במשרד מסחרי, לאחר זמן מה חזרה לצה"ל כתובעת בפרקליטות הצבאית. שירתה כתובעת בפיקוד מרכז, שופטת בבית הדין הצבאי ביפו, ונשיאת בית הדין הצבאי של פיקוד הצפון, פיקוד המרכז, חיל האוויר וחיל הים וכנשיאת בית הדין הצבאי המיוחד.
בשנים 2012 עד 2016 שירתה כיועצת הרמטכ"ל לענייני מגדר. במהלך שירותה בתפקיד זה החל לפעול מרכז לנפגעי תקיפה מינית בצה"ל בצריפין, התומך בחיילים ובחיילות שנפגעו על רקע מיני. המרכז מספק מענה משולב של סיוע וליווי לצד טיפול רגשי הניתן על ידי צוות טיפול ייחודי. כמו כן הובילה הליכים שקידמו שירות נשים דתיות בצה"ל, הוספת גדודי לחימה מעורבים, העלאת מספר הנשים המשרתות בתפקידים טכנולוגיים וקביעת נהלים הנוגעים לשילוב האוכלוסייה הלהט"בית בצה"ל. במהלך כהונתה הובילה לשינוי שם המערך שבפיקודה ל"יוהל"ם" - יועצת הרמטכ"ל לענייני מגדר, במקום "יוהל"ן" - יועצת הרמטכ"ל לענייני נשים. המהלך אושר על ידי הרמטכ"ל, רב-אלוף גדי איזנקוט. אחר שחרורה מצה"ל, מונתה ב-2017 למנכ"לית הרשות הלאומית לבטיחות בדרכים.
בדצמבר 2020 החליט שר הביטחון בני גנץ למנות אותה לנציבת קבילות חיילים. ב-16 בפברואר 2021 הושבעה לתפקיד זה והיא האישה הראשונה המכהנת בו.
טבת-ויזל נשואה ואם לשלושה. מתגוררת בשוהם.
הערות שוליים

↑  רחל טבת ויזל תייעץ לגנץ בענייני נשים, אתר רשת ב'
↑  הלל פוסק, רחל טבת ויזל - מנהלת הרשות הלאומית לבטיחות בדרכים, באתר ynet, 25 בינואר 2017
↑  ניר דבורי, ‏נציבת קבילות חיילים החדשה: תא"ל (במיל') רחל טבת-ויזל, באתר ‏מאקו‏, 11 בדצמבר 2020
| --- | --- |
בקרת זהויות :  NLI: 987007404657405171  VIAF: 87156674880533580093   WorldCat (עם VIAF): 87156674880533580093